MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR. 223
         Consiliul Local al Municipiului Craiova, întrunit în şedinţa ordinară din data de 26.05.2011.

     Având în vedere raportul nr.81333/2011 întocmit de Direcţia Urbanism, Amenajarea Teritoriului şi Patrimoniu prin care se propune modificarea Hotărârii Consiliului Local al Municipiului Craiova nr.164/2008 referitoare la aprobarea Planului Urbanistic de Detaliu referitor la construirea unui bloc de locuinţe cu regim de înălţime S+P+4 , în municipiul Craiova, str.George Breazu, nr.6 A şi rapoartele comisiilor de specialitate ale Consiliului Local al Municipiului Craiova nr.77, 78, 79, 81 şi 85/2011;

        În conformitate cu prevederile Legii nr.50/1991, republicată, privind autorizarea executării lucrărilor de construcţii, modificată şi completată de Legea nr.376/2006, Ordinului nr.1430/2005 al Ministerului Transporturilor, Construcţiilor şi Turismului, Legii nr.350/2001 privind amenajarea teritoriului şi urbanismului, modificată şi completată de Legea nr.289/2006;

         În temeiul art.36 alin.2 lit. c coroborat cu alin.5 lit c şi art.45 alin. 2 lit. e şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă modificarea art.1 din Hotărârea Consiliului Local al Municipiului Craiova nr.164/2008, în sensul eliminării condiţiilor privind:



a) - amenajarea şi mobilarea terenului rămas în incinta de blocuri, ca loc de joacă (leagăn balansoar, tobogan, construcţie tip castel, groapa de nisip şi mese cu scaune pentru adulţi şi copii);

 b) - realizarea unei alei de acces carosabilă, în suprafaţă de 252 mp şi a unei alei pietonale dotate cu umbrare. 

Art.2. Primarul municipiului Craiova, prin aparatul de specialitate: Serviciul Administraţie Publică Locală, Direcţia Urbanism, Amenajarea Teritoriului şi Patrimoniu şi  S.C.SENIC COM S.R.L. vor aduce la îndeplinire prevederile prezentei hotărâri.

